open-index/open-wikipedia-markdown huggingface dataset:
Musta ylivalta

**Musta ylivalta** () on ideologia, jonka mukaan mustat ovat sekä parempia että ylempiarvoisempia kuin muut rodut. Mustaan ylivaltaan kuuluu olennaisena osana rasismi sekä väkivalta muunrotuisia kohtaan.

Maailman mustaan rotuun kuuluvien uskotaan olevan nykyisessä kulttuurillisessa alennustilassa muiden ryhmien harjoittaman historiallisen sorron seurauksena, esimerkiksi kolonialismin sekä eurooppalaisten ja arabien käymän orjakaupan seurauksena. Tästä alennustilasta nousemisen uskotaan vaativan, että mustaan rotuun kuuluvat kohottavat itsetuntoaan opiskelemalla mustan rodun historiallisia saavutuksia sekä tiedostavat omia biologisia ja henkisiä etuja muihin rotuihin nähden. Mustan ylivallan ideologialle ovat ominaisia hyvin kiistanalaiset historian tulkinnat, esimerkiksi muinaisten egyptiläisten tai useiden suurten tiedemiesten, kuten Eukleides, väitetään olleen mustaihoisia. Mustan ylivallan varhainen hahmo Marcus Garvey näki asian seuraavasti: ”*Jokainen puolueeton historian opiskelija tietää, että neekerit kerran hallitsivat maailmaa, kun valkoiset ihmiset olivat vielä villejä barbaareita asuen luolissaan. Tuohon aikaan tuhannet neekeriprofessorit opettivat [[Aleksandria]]n yliopistoissa tietoa, jonka [[muinainen Egypti]] jakoi maailmalle, ja jonka [[antiikin Kreikka|kreikkalaiset]] ja [[roomalaiset]] varastivat sekä väittivät omakseen.*” 

Eräät aatteen kannattajat ovat kehittäneet niin kutsutun *melaniiniteorian*, joka väittää ihmisen paremmuuden olevan kiinni ihon väriaineen melaniinin määrästä ja laadusta. Tämän teorian keskeinen väite on, että ihon suuret melaniinipitoisuudet korreloivat korkean älykkyyden ja henkisen tason kanssa. Tutkijat pitävät melaniiniteoriaa näennäistieteenä, koska se ei täytä tieteellisyyden tunnusmerkkejä.

Nation of Islam -järjestöä on syytetty rasismista ja erityisesti antisemitismistä. Nation of Islam opettaa, että mustat ihmiset ovat alkuperäisiä ihmisiä. Järjestön johtaja Louis Farrakhan on sanonut, että ”*valkoiset ihmiset ovat potentiaalisia ihmisiä… he eivät vain ole kehittyneet vielä*”. Järjestö otti aineksia islamista ja lisäksi väitti, että valkoihoiset olivat tulosta oudosta geneettisestä kokeesta, jonka tummaihoinen tieteilijä oli tehnyt 6000 vuotta sitten. 

New Black Panther Party (Uusi mustien panttereiden puolue) ajaa Yhdysvalloissa rasistista ja mustien ylivaltaista politiikkaa. Vaikka puolue käyttää itsestään nimeä Uudet mustat pantterit, ei sillä ole mitään yhtäläisyyksiä vanhan Mustat pantterit -nimisen organisaation kanssa.

## Katso myös
* Afrosentrismi
* Etnosentrismi
* Musta nationalismi
* Nation of Islam
* Rastafarismi
* Valkoinen ylivalta

## Lähteet
Little Cayman

**Little Cayman** on yksi Caymansaarista. Se sijaitsee Karibianmerellä, noin 140 kilometriä Grand Caymanista koilliseen ja kahdeksan kilometriä Cayman Bracista länteen.

Kristoffer Kolumbus löysi Little Caymanin 10. toukokuuta 1503 neljännellä ja viimeisellä löytöretkellään uuteen maailmaan. Saari asutettiin ensimmäisen kerran 1600-luvulla, mutta vuosina 1671–1833 se oli asumaton.

Little Cayman on Caymansaarista pienin sekä asukasluvultaan että pinta-alaltaan. Siellä oli vuoden 2018 arvioiden mukaan 328 asukasta. Pinta-alaa saarella on 26 neliökilometriä. Suurin osa saaresta sijaitsee merenpinnan tasolla. 

Little Caymanilla on kauppa, joitakin ravintoloita, lentoasema, postitoimisto, paloasema ja autovuokraamo. Saarella on myös yksityinen kiitotie.

## Lähteet
Sabadell

**Sabadell** on kaupunki Barcelonan maakunnassa, Kataloniassa. Se sijaitsee Vallès Occidentalin piirikunnassa ja noin 20 kilometrin päässä Barcelonasta. 

Sabadell sijaitsee 190 metriä merenpinnan yläpuolella, ja Ripoll-joki virtaa sen läpi. Kaupunki on Vallès Occidentalin suurin. Se jakaa myös piirikunnan pääkaupungin aseman  yhdessä Terrassan kanssa. Asukkaita on 208&nbsp;246 (2016). 

## Kuvia


Tiedosto:Ajuntamentdesabadell.jpg|Kaupungintalo
Tiedosto:Castell de Can Feu.jpg|Castell de Can Feu
Tiedosto:Plaça de l'ajuntament de Sabadell amb l'església de Sant Fèlix al fons - panoramio.jpg|Sant Fèlix de Sabadell 
Tiedosto:Context parc Torre de l'Aigua (Sabadell).jpg| Torre de l'Aigua
Tiedosto:Casa Duran Sabadell (2).JPG|Casa Duran (1500-luku)
Tiedosto:Sabadell (Barcelona) 11.jpg|Kerrostaloja Sabadellissa.
Tiedosto:07 Mercat Central.jpg|Keskuskauppahalli
Tiedosto:Bosc de can deu.jpg|Can Deu -metsä


## Lähteet

## Aiheesta muualla
Code sharing

**Code sharing** on erityisesti lentoyhtiöiden käyttämä yhteistyömuoto, jossa useat eri lentoyhtiöt markkinoivat samaa lentoa kunkin lentoyhtiön omalla numerolla. Code sharing on yksi lentoyhtiöallianssien, kuten Star Alliance ja Oneworld, perusyhteistyömuodoista.

## Lähteet
Umami

**Umami** eli **lihaisa** on yksi ihmisen aistimasta viidestä perusmausta makean, suolaisen, happaman ja karvaan ohella. Umamia sanotaan esiintyvän esimerkiksi arominvahventeena käytetyssä natriumglutamaatissa, joissain juustoissa, soijakastikkeessa ja hyvin kypsyneessä tomaatissa sekä maustamattomassa lihassa. Umami on japania, うま味, ja se tarkoittaa suomeksi likimain ”herkullinen maku” tai ”miellyttävä, ruokahalua herättävä maku”, ja sen määritteli perusmauksi ensimmäistä kertaa japanilainen Kikunae Ikeda vuonna 1908.

## Katso myös
*Konbu

## Lähteet

  

## Aiheesta muualla
* Unohda umami – nyt tulee kuudes perusmaku kokumi Helsingin Sanomat 23.2.2015.
Zeroconf

**Zeroconf** eli **Zero Configuration Networking** (tunnetaan myös nimellä **APIPA** eli Automatic Private IP Addressing) on joukko tietoliikenneprotokollia, joiden tarkoituksena on mahdollistaa ad hoc ‑tietoverkkojen yksinkertainen luominen ja laitteiden kytkeminen olemassa oleviin lähiverkkoihin ilman erillistä konfiguraatiota. Ilman zeroconfia käyttäjä joutuu määrittelemään verkon laitteiden IP-osoitteet ja antamaan nille DNS-nimet ja muut asetukset; zeroconfin avulla tietokone voi esimerkiksi hakea lähiverkkoon kytkettyjä tulostimia, ja laite vastaa kutsuun automaattisesti. Protokollajoukko ratkaisee kolme ongelmaa: laitteen IP-osoitteen automaattisen valitsemisen, verkon laitteille annettujen nimien löytämisen ja laitteiden tarjoamien palveluiden löytämisen.

Zeroconfin pääkehittäjä on Apple, joka kehitti protokollan siirryttäessä suljetuista AppleTalk-verkoista TCP/IP-pohjaisiin verkkoihin. Applen oman toteutuksen nimi on **Bonjour** (aikaisemmin **Rendezvous**). Linuxissa toteutus Applen zeroconf-prokollasta on Avahi.

## Standardit
*  (ehdotettu standardi)

## Lähteet

## Aiheesta muualla
* IETF työryhmä
Sjasski tselljulozno-bumažnyi kombinat

**Sjasski tselljulozno-bumažnyi kombinat** () on pehmopaperitehdas, joka sijaitsee  Venäjällä Leningradin alueen Sjasstroissa lähellä Laatokan kaakkoisrantaa. Tehdas aloitti tuotantonsa marraskuussa 1928 sulfiittiselluloosalla.

Tehtaalla on kaksi hienopaperikonetta sekä kartonkikone. Se valmistaa nyt erilaisia pehmopaperituotteita kuten WC-paperia, pöytäliinoja ja laudeliinoja sekä pohjapapereita. Työntekijöitä on noin 3000.

Yritys vie tuotteitaan 12 maahan. Yksityistämisen seurauksena se oli 1990-luvulla rahoitusyritysten hallussa, mistä sen hankki Olhavan alumiinisulatto vuosikymmenen lopussa. Yhtiön omistaa OOO Tselljulozno-bumažnaja kompanija, jonka pääomistajat puolestaan ovat brittiläiset Palmsprings Ltd 41&nbsp;% osuudella ja Romtrade Ltd samoin 41&nbsp;%:lla. Yhtiö omistaa OAO Vyborgskaja tselljulozan.

## Aiheesta muualla
* Yhtiön sivut   
* OAO Сясьский целлюлозно-бумажный комбинат rucompany.ru 
* Сясьский целлюлозно-бумажный комбинат  SPb Business
Stunner (vapaapaini)

**Stunner** (tai **Cutter**) on amerikkalaisessa vapaapainissa yleinen liike, joka viittaa neljänneksen kasvolukko-leuanmurskaajaan. Se velvoittaa hyökkäävän vastustajan lukitsemaan neljänneksen kasvolukon, ennen kuin pudottautuu alas matolle istuma-asennossa ja pakottaa puolustavan vastustajan leuan putoamaan alas hyökkäävän vastustajan olkapäälle.

Liikettä käyttänyt Stone Cold Steve Austin kutsui liikettä **Stone Cold Stunneriksi**. Ennen liikkeen suorittamista Austin näytti yleensä keskisormeaan vastustajalleen, ennen kuin potkaisi vastustajaa kiveksille ja suoritti liikkeen.

## Variaatiot
### RKO (Jumping Cutter)

Kun puolustava painija seisoo poispäin hyökkäävästä painijasta, hyökkääjä hyppää ilmaan ja lukitsee ilmassa puolustajan pään olkapäällensä neljänneksen kasvolukkoon, ennen kuin tiputtautuu lattialle, pakottaen hänen kasvojen iskeytyvän mattoon. Tätä liikettä Randy Orton kutsuu nimellä **RKO** (Randall Keith Orton) ja on täten hänen lopetusliikkeensä. Randy Orton käyttää myös liikettä Super RKO, jossa vastustaja nostetaan kehätolpan päälle ja siitä tehdään kyseinen RKO.

### Twist of Fate

Variaatiossa hyökkäävä lukitsee puolustajaan etukasvolukon, ennen kuin pyörähtää saranaliikkeellä 180 astetta vasemmalle ja tiputtautuu makuuasennossa lattialle (puolustajan pää hänen olkapäällään). Tätä variaatiota käyttäneet Jeff Hardy ja Matt Hardy nimesivät liikkeen **Twist of Fateksi** ja siitä tuli täten Team Xtremen (Matt Hardy, Jeff Hardy ja Lita) lempiliike. Liike on myös ollut Hardyjen normaaliliikkeenä.

### Neckbreaker

Liikkeessä uhri ja iskijä seisovat seläkkäin, jolloin iskijä lukitsee vastustajan pään niska edellä olkapäähän ja tiputtautuu mattoon. Liikettä käyttävät monet henkilöt, kuten Triple H ja Edge jne. ja se on saanut yhteisen nimen **Neckbreaker**.
Dalip Singh

**Dalip Singh Rana** (s. 27. elokuuta 1972 Dhirana, Himachal Pradesh, Intia) on intialainen showpainija, joka paini WWE-promootiossa vuodet 2006–2014. Hänet tunnetaan paininimellä **The Great Khali** eli ”Suuri Khali”. WWE:n mukaan hän on 215 cm pitkä ja painaa 157 kiloa. Ennen showpainiuraansa hän toimi poliisina Punjabissa.

WWE:ssä hän voitti yhden kerran World Heavyweight Champion- ja yhden kerran Slammy Award -palkinnon. Hän on esiintynyt Hollywood- sekä Bollywood-elokuvissa.

## Filmografia

## Lähteet

## Aiheesta muualla

*
Germania (täsmennyssivu)

**Germania** tarkoittaa seuraavia asioita:

* Germania, roomalaisten antama nimi maantieteelliselle alueelle Keski-Euroopassa
* Germania, Saksan nimi useilla kielillä
* Germania, Saksan henkilöitymä
* *[[Germania (kirja)|Germania]]*, Tacituksen kirjoittama kirja
* 241 Germania, päävyöhykkeen asteroidi
* Germania, saksalainen lentoyhtiö
* *[[Germania (ooppera)|Germania]]*, Alberto Franchettin ooppera
* Welthauptstadt Germania, natsi-Saksan toteutumaton rakennussuunnitelma, jonka tavoitteena oli tehdä Berliinistä maailmanpääkaupunki
* Germania, slovenialainen yhtye
* *[[Germania (albumi)|Germania]]*, Stahlgewitter-yhtyeen studioalbumi vuodelta 1998
* FC Germania Helsinki, jalkapalloseura
* *[[Germania (laiva, 1869)|Germania]]*, saksalaisen pohjoisnaparetkikunnan laiva
George Coyne

Isä **George Coyne** (19. tammikuuta 1933 – 11. helmikuuta 2020) oli yhdysvaltalainen jesuiittapappi ja tähtitieteilijä, joka oli 28 vuoden ajan Vatikaanin observatorion johtaja.

Coyne on tutkinut kuun pintarakennetta ja tähtien syntymistä. Hän on julkaissut yli sata tieteellistä artikkelia.

Coyne sanoi haastattelussa vuonna 2005, että älykäs suunnittelu ei ole tiedettä, vaikka sen kannattajat väittävät sen olevan. Coyne kannattaa evoluutioteoriaa ja uskoo sen olevan yhdistettävissä kristinuskon opetusten kanssa. Coynen erottaminen observatorion johdosta elokuussa 2006 on yhdistetty erimielisyyteen tästä aiheesta. Vatikaani ei ole ilmoittanut erottamisen syytä.

Vuonna 1991 löydetty asteroidi 14429 Coyne on nimetty George Coynen mukaan.

## Lähteet

## Aiheesta muualla
* George Coyne PBS Faith and Reason
Antipatros Kyreneläinen

**Antipatros Kyreneläinen** (, ; 300-luku eaa.) oli antiikin kreikkalainen filosofi, joka oli kotoisin Kyrenestä ja kuului kyreneläiseen koulukuntaan. Hän oli yksi koulukunnan perustajan Aristippos Kyreneläisen oppilaista. Ciceron mukaan hän oli sokea, mutta osasi lohduttaa itseään sanomalla, että pimeydessäkin oli omat nautintonsa.

## Lähteet
My Wave

**My Wave** on Soundgardenin Australiassa julkaisema single , joka julkaistiin vuonna 1994 albumilta *[[Superunknown]]*. Kappaleesta tehtiin myös musiikkivideo. Kappaleen ovat kirjoittaneet Chris Cornell ja Kim Thayil.

Kappaletta käytettiin kokoelma-albumilla "MOM" (Music For Our Mother Ocean) vuonna 1996. Sitä käytettiin "Endless Summer II" -elokuvan trailerissa.

Kappaleen musiikkivideo kuvattiin Calgaryssä , Kanadassa ja sen kokosi Henry Shepherd.

## Kappaleet
# 

## Aiheesta muualla
* Discogs
*
Pretty Noose

**Pretty Noose** on Soundgardenin vuonna 1996 julkaisema single ja kappale. Se on albumin *[[Down On the Upside]]* ensimmäinen raita. Kappaleen on säveltänyt ja sanoittanut Chris Cornell. Single sijoittui Yhdysvaltojen Rock -single listan sijalle 4, ja Suomessa se ylsi virallisen singlelistan sijalle 10.

"Pretty Noose" oli ehdolla Grammy-palkinnon saajaksi "Paras Hard Rock -esitys" -kategoriassa.

## Kappaleet
# 

## Lähteet

## Aiheesta muualla
* Discogs
*
Buenos Airesin metro

**Buenos Airesin metro** on Argentiinan pääkaupungissa Buenos Airesissa toimiva metrojärjestelmä.

Buenos Airesin metron ensimmäinen asema avattiin vuonna 1913. Metro on Latinalaisen Amerikan, Eteläisen pallonpuoliskon ja espanjankielisten maiden vanhin. 

Buenos Airesin metroon, Subteen kuuluu kuusi linjaa. Metron yhteenlaskettu pituus on 53,9 kilometriä. Asemia on 86. Metrosta vastaa nykyisin Metrovías-yhtiö, joka syntyi 80-luvulla kun metro yhtiöitettiin.

## Lähteet
Sofian metro

**Sofian metro** () on Bulgarian pääkaupungissa Sofiassa toimiva metrojärjestelmä. Sofian metro on Bulgarian vanhin ja ainoa metrojärjestelmä. Sitä suunniteltiin 1960-luvulta lähtien, mutta se avattiin vasta 1990-luvun loppupuolella, virallisesti 28. tammikuuta 1998.

Metrossa on tällä hetkellä neljä linjaa. Vuonna 2024 niiden varrella oli 47 asemaa ja linjojen yhteispituus oli 52 kilometriä.

## Lähteet

## Aiheesta muualla

* Viralliset sivut 
* Sofia metro map
Carol Yager

**Carol Yager** (1960–1994) on painavin koskaan elänyt nainen. Yhdysvaltalainen Yager painoi kuollessaan 34-vuotiaana vuonna 1994 noin 540 kilogrammaa (1&nbsp;200 paunaa), mutta eräiden arvioiden mukaan hänen painonsa oli enimmillään jopa 727 kg (1&nbsp;600 paunaa). Yagerin kertomuksen mukaan hän alkoi tietoisesti lihottaa itseään jo lapsena välttääkseen perhetuttavan seksuaalista häirintää.

Yager ei kyennyt seisomaan tai kävelemään, koska hänen lihaksensa eivät olleet riittävän vahvat kannattelemaan ruumiin painoa. Hän myös kärsi valtavan painonsa vuoksi *[[Cellulitis|cellulitiksesta]]*, eli hänen ihonsa repeili, koska se ei kestänyt valtavan massan aiheuttamaa painetta. Yager joutui sairaalaan vuonna 1993, missä hänet määrättiin tiukalle dieetille. Yager onnistuikin pudottamaan painoaan lyhyessä ajassa 230 kg. Pudotetusta painosta suurin osa oli kuitenkin nestettä, joten hänen painonsa palasi ennalleen pian sairaalasta poispääsyn jälkeen.

## Katso myös
* Jon Brower Minnoch, painavin koskaan elänyt mies 
* Luettelo maailman painavimmista ihmisistä

## Aiheesta muualla

* The World's Heaviest People: http://www.dimensionsmagazine.com/dimtext/kjn/people/heaviest.htm
Das Modell (Rammsteinin kappale)

**Das Modell** (malli) on Rammsteinin kuudes singlejulkaisu. Singlen nimikappale on coverversio Kraftwerkin samannimisestä kappaleesta. Das Modellia ei ole julkaistu millään Rammsteinin albumilla ja sitä voidaan pitää yhtä harvinaisimmista Rammsteinin tekemistä kappaleista. Kiertueella sitä on soitettu ainakin kerran.

## Kappaleet

# *Das Modell*
# *Kokain*
# *Alter Mann* (erikoisversio)
# *Asche zu Asche* (tietokonepeli)
Harri Törmänen

**Harri Törmänen** (s. 1970) on kaarinalainen baarimestari, joka on Suomen ja maailmanmestari drinkkien kehittämisessä. Törmänen on toiminut turkulaisen Ravintola Zanzibarin toimitusjohtajana.

## Mestaruudet
Vuonna 2005 Törmänen voitti Suomen mestaruuden baarijuomien luomisessa Sweet Suction -reseptillään, jossa maut vaihtelevat mansikasta vatukkaan ja kookoksesta mustikkaan. Saman vuoden syksyllä hän voitti MM-kisoissa samalla drinkkireseptillä pronssia. Vuonna 2006 Törmänen uusi Suomen mestaruuden longdrinkillään Stop-Ready-Go. Kyseinen drinkki menestyi myös vuoden 2006 MM-kilpailuissa Kreikassa. Törmänen toi Suomeen jälleen pronssia. Vuonna 2006 Suomi toi kotiin Kreikasta myös joukkuekilpailun palkinnon. Jan Lindgren ja Harri Törmänen olivat edellisenä neljänä vuonna (2002–2006) keränneet MM-kisoissa pisteitä niin paljon, että Suomi voitti joukkuekilpailun ylivoimaisesti. Törmänen menestyi myös Suomen Finlandia cupissa ja edusti Suomea kansainvälisessä finaalissa tammikuussa 2007 Levillä.

## Lähteet
* Kaarina-lehti 

### Viitteet
Objektiivisuus (täsmennyssivu)

**Objektiivisuus** tarkoittaa seuraavia asioita:

* objektiivisuus, eräs tieteellisyyden kriteeri
* moraalin objektiivisuus, moraalisen realismin käsitys, jonka mukaan asian moraalinen hyvyys ei riipu ihmisistä
* journalistinen objektiivisuus, kaikkien osapuolien kuuleminen uutista varten.

## Katso myös
* objektivismi.
Objektiivisuus

**Objektiivisuus** tarkoittaa asenteesta riippumatonta, puolueetonta, tasapuolista, yleispätevää näkemystä. Objektiivisuus on eräs tieteen tunnusmerkki. Ajatus objektiivisuudesta voi nojata siihen, että on olemassa yksi, ihmisten henkilökohtaisista näkemyksistä riippumaton todellisuus, mutta tämä ei ole välttämätöntä. Objektiivisuuteen riittää myös, että jokainen tutkija voi päätyä samaan lopputulokseen tiedeyhteisössä hyväksytyillä metodeilla (objektiivisuus intersubjektiivisuutena). Tieteellisissä teorioissa subjektiiviset tekijät on pyritty poistamaan luomalla yhtenäinen mittaus- ja analyysijärjestelmä. Tutkijoiden välisten näkemyserojen vähentyminen merkitsee tässä mielessä sitä, että ollaan lähempänä totuutta. 
 
Objektiivisuusperiaatteen tavoitteena on varmistaa se, että tutkija ei vaikuta tutkimuksen kohteeseen, vaan lopputulos perustuu ”tutkijan ja tutkittavan aitoon vuorovaikutukseen”. Tämä varmistetaan sillä, että:

* Objektiivisuudessa samankaltaisissa tilanteissa vertailuun käytetään samoja tunnusmerkkejä.
* Eksaktilla kielenkäytöllä varmistetaan se, että esitettävä asia voidaan ymmärtää vain yhdellä tavalla.
* Tulokset ovat toistettavissa, jolloin toiset tutkijat saavat samoilla koejärjestelyillä samoja tuloksia.
* Tulokset yhtäpitäviä muiden teorioiden antamien tulosten kanssa.
* Lopputulos ei ole itsensä kanssa ristiriidassa.

Tieteenfilosofi Thomas Kuhnin mukaan objektiivisuus tieteessä riippuu tiedeyhteisössä vallitsevasta paradigmasta, joka säätelee metodologiaa, esittelee legitiimit tutkimusongelmat ja kertoo tieteellisessä teoriassaan millainen tutkittava todellisuus on. Paradigman vaihtuessa tutkittava todellisuus eli maailmakin muuttuu. Kuhnin mukaan tieteessä ei voida tavoittaa ihmisestä riippumatonta todellisuutta, koska havainnot ovat aina teoriasidonnaisia. 

## Katso myös

* Konsilienssi
* Subjektiivisuus
* Objektivismi

## Lähteet
* 
* 
* Niiniluoto 1984 

### Viitteet
Kuntopiiri

**Kuntopiiri** on harjoittelu- ja kuntoilumenetelmä, jossa pyritään lähinnä oman kehon painoa tai vastusta hyväksi käyttäen parantamaan fyysistä suorituskykyä. 

Kuntopiiriin kuuluu vatsan, selän, käsivarsien ja jalkojen lihasten suorituskykyä kehittäviä liikkeitä. Kuntopiiri suoritetaan siten, että perättäiset liikesarjat tehdään eri lihasryhmille ja liikesarjojen välillä pidetään palauttava tauko. Usein harjoitukset tehdään ryhmissä, jolloin syntyy sosiaalinen paine jatkaa suoritusta tyypillisesti 30-60 minuutin ajan.

Kuntopiiriä käytetään myös kuntoutumismenetelmänä onnettomuuden tai sairauden jälkeen.

## Aiheesta muualla
* Circuittraining - Kraft
* Powerpoint Präsentation zum Zirkeltraining
Trinidad (Kuuba)

**Trinidad** on kaupunki ja kunta Kuubassa Sancti Spíritusin provinssissa. Trinidad rikastui 1700- ja 1800-luvuilla sokeriteollisuulla. Sokeriin ja arkkitehtuuriin liittyen Trinidad yhdessä läheisen Valle de los Ingenioksen laakson kanssa valittiin UNESCOn maailmanperintökohteeksi vuonna 1988. Vuonna 2022 Trinidadin kunnan asukasluku oli 76&nbsp;500.

## Maantiede

Trinidad sijaitsee Kuuban keskiosassa Sancti Spíritusin provinssissa lähellä Escambrayvuoria. Lähellä kaupunkia sijaitsee Casildan satama. Matkaa Cienfuegosin kaupunkiin luoteessa on noin 80 kilometriä ja Sancti Spíritusin kaupunkiin koillisessa myös noin 80 kilometriä.

## Historia

Trinidadin perusti Kuuban espanjalainen kuvernööri Diego Velázquez vuonna 1514. Se oli yksi seitsemästä tuolloisesta Kuuban virallisesta siirtokunnasta (*villa*). Kaupungin alkuperäinen paikka oli Arimaojoella lähellä nykyistä Cienfuegosia, mutta pian perustamisen jälkeen paikka siirrettiin lähemmäs Escambrayvuoria. Uusi paikka oli lähempänä kaivosten työvoimana käytettyjä alkuperäiskansojen asutuksia. Trinidad menestyi alkujaan satamana, vaikka Kuuban taloudellinen painopiste siirtyi pikkuhiljaa etelärannikolta pohjoiseen Espanjan hopealaivaston mukana. Sataman kautta tehtiin saalakuljetusta, ja sieltä tuotiin laittomasti orjia Kuubaan 1700- ja 1800-luvuilla.

1700-luvun loppu- ja 1800-luvun alkupuolella Trinidadin lähialueelle alkoi muodostua sokerinviljelyä. Alue tuli myöhemmin tunnetuksi nimellä Valle de los Ingenios ("Sokerimyllyjen laakso") ja sama teollisuus levisi myös Trinidadin kaupunkiin. Seudulla oli yli 70 sokeritilaa joista monet lukeutuivat Kuuban vauraimpiin. Vaikutus näkyi kaupunkiarkkitehtuurissa, kun Trinidadiin kohosi uusklassista, sekä maurilais- ja andalusialaisvaikutteista arkkitehtuuria. Trinidadin loistakuden kaupunkia on säilynyt hyvin historiallisen keskustan Plaza Mayorin ympäristössä. Huomattavia ajan rakennuksia paikalla ovat esimerkiksi Palacio Brunet ja Palacio Cantero, joista jälkimmäinen on nykyisin paikallishistorian museo. Sokeriin perustuva talous alkoi kuitenkin taantua 1800-luvun aikana. Sokeriteollisuus levisi muualle Kuubaan, minkä myötä Trinidad ja Valle de los Ingenios menettivät erityistä merkitystään.

1900-luvulla Trinidad oli yksi Kuuban ensimmäisistä tietoisesti suojelluista historiallisista kohteista. Kuubassa Trinidadista tehtiin kansallismonumentti. Trinidad ja Valle de los Ingenios ovat olleet vuodesta 1988 Unescon maailmanperintöluettelon kohde. Kuubassa maanlaajuisesti taantuneen sokeriteollisuuden tilalle on kehittynyt matkailua.

## Väestö

Kuuban tilastokeskuksen mukaan Trinidadin kunnan (*municipio*) asukasluku vuonna 2022 oli 76&nbsp;500. Vuonna 2006 vastaava lukema oli 74&nbsp;304.

## Lähteet

## Aiheesta muualla

*Trinidad ja Los Ingenioksen laakso UNESCOn sivuilla
Gabriel Paletta

**Gabriel Alejandro Paletta** (s. 15. helmikuuta 1986 Buenos Aires, Argentiina) on italialainen jalkapalloilija, joka on pelannut Argentiinan ja Italian lisäksi lyhyen aikaa Englannissa ja Kiinassa. Hän on pelipaikaltaan puolustaja.

190-senttinen Paletta aloitti ammattilaisuransa vuonna 2004 synnyinmaansa pääsarjassa Club Atlético Banfieldin joukkueessa. Vuonna 2005 hänet valittiin mukaan Argentiinan alle 20-vuotiaiden MM-joukkueeseen; Alankomaissa pidetyissä kisoissa Argentiina voitti maailmanmestaruuden. Englantilaisseura Liverpool ilmoitti 4. heinäkuuta 2006 hankkineensa nuoren lupauksen joukkueeseensa. Debyyttinsä Liverpoolissa Paletta teki ystävyysottelussa Wrexhamia vastaan. Vuonna 2007 Paletta siirtyi argentiinalaiseen Boca Juniorsiin. Vuonna 2010 hän siirtyi Serie A:ssa pelaavaan Parmaan. Hän pelasi Serie A:ssa Parman, Milanin ja Atalantan joukkueissa yhteensä 191 ottelua ja teki niissä kahdeksan maalia.

Paletta voitti Argentiinan alle 20-vuotiaiden maajoukkueessa nuorten maailmanmestaruuden 2005. Hän kuului Italian A-maajoukkueeseen MM-kilpailuissa 2014 ja pelasi turnauksessa ensimmäisen alkulohko-ottelun Englantia vastaan kokonaan mutta jäi voitosta huolimatta vaihtopenkille seuraavissa otteluissa, jotka Italia hävisi.

## Saavutukset
* Alle 20-vuotiaiden maailmanmestaruus 2005

## Lähteet
Vaiheongelma

**Vaiheongelma** on röntgenkristallografiassa kohdattava ongelma, joka vaikeuttaa makromolekyylien rakenteiden selvittämistä. Ongelma johtuu siitä, että   röntgenkristallografisessa tutkimuksessa kyetään mittaamaan vain röntgensäteilyn voimakkuus.  Siksi säteilyyn liittyvän aallon vaiheinformaatio menetetään.

## Yleistä
Röntgenkristallografia on menetelmä, jota käytetään mm. proteiinien rakenteen selvittämiseen. Proteiinikidettä pommitetaan röntgensäteillä, joka saa proteiinin elektronit lähettämään röntgensäteilyä puolestaan eteenpäin. Säteily napataan röntgenfilmille, johon muodostuneen kuvan perusteella proteiinin atomitasoinen kolmiulotteinen rakenne pyritään ratkaisemaan matemaattisin keinoin. Matemaattiset keinot (Fourier'n sarja) vaativat kuitenkin, että röntgensäteistä tiedetään aallonpituus, aallonkorkeus eli amplitudi ja vaihe. Aallonpituus on sama kuin lähteneen röntgensäteen aallonpituus, joka on tarkkaan tiedossa. Amplitudi taas saadaan röntgenfilmille muodostuneiden täplien tummuudesta, intensiteetistä, sillä intensiteetti on amplitudin neliö. Vaiheesta ei kuitenkaan saada mitään informaatiota, vaan tieto röntgensäteiden vaiheesta katoaa mittauksen aikana. 

Vaiheiden puuttuminen aiheuttaa vaiheongelman. Aaltojen vaiheita nimitetään englanniksi sanalla phase, ja vaiheongelma on englanniksi phase problem - siitä suomennos. 

## Vaiheongelman ratkaisut

Vaiheongelma voidaan yrittää kiertää. Hyvin yksinkertaisten rakenteiden kohdalla tutkijat voivat yrittää arvata vaiheita. Tai, mikäli jonkin samankaltaisen molekyylin rakenne on ratkaistu, voivat tutkijat käyttää sen vaiheita uuden rakenteen ratkaisemisessa.

Ison, tuntemattoman proteiinin vaiheiden selvittämiseen tarvitaan kuitenkin muita keinoja. Vaiheiden ratkaisemiseen voidaan käyttää raskasmetalleja. Tutkittavasta proteiinista kerätään röntgendataa ilman raskasmetalleja, sekä siten, että proteiiniin on upotettuna raskasmetalleja. Näin saatujen datojen eroista voidaan laskea vaihetiedot. Raskasmetalleihin perustuvista mittaustavoista on erilaisia versioita, jotka kulkevat mm. nimillä MAD, MIR ja SAD.

Vaihetiedot eivät kuitenkaan osu suoraan oikeaan. Sen vuoksi tutkittavalle rakenteelle on suoritettava hienosäätöä, ja vaiheet muuttuvat mallintamisen aikana. Vaiheiden paikkansapitävyyttä seurataan R-tekijän avulla

## Lähteet
*Rhodes G. Crystallography Made Crystal Clear. Academic Press. CA: 2000
Wonder Mike

**Wonder Mike** (oik. **Michael Anthony Wright**, s. 30. huhtikuuta 1957) on yhdysvaltalainen hip hop -muusikko. Hän on osa yhtyettä nimeltä The Sugarhill Gang. Sugarhill Gang nousi Yhdysvaltain ja koko maailman tietoisuuteen noustessaan vuonna 1979 Yhdysvaltain pop-listan sijalle 36 kappaleellaan Rapper's Delight.

## Lähteet
Enrique Iglesias (albumi)

**Enrique Iglesias** on espanjalaissyntyisen laulajan, Enrique Iglesiaksen ensimmäinen, hänen omaa nimeään kantava albumi. Espanjaksi laulettu albumi julkaistiin vuonna 1995. Levy toi Iglesiakselle parhaan latinoartistin Grammy-palkinnon.

Balladeista koostuneelta albumilta muutama kappale nousi suureksi hitiksi, näiden joukossa muun muassa *[[Si Tú Te Vas]]* ja *[[Experiencia Religiosa]]*, jotka olivat levyn ensimmäiset singlet. Singlenä julkaistiin myös *[[Por Amarte]]*, joka oli tunnuskappaleena espanjalaisessa  Marisol-televisiosarjassa sekä *[[No Llores Por Mi]]* ja *[[Trapecista]]*. Jo ensimmäisellä viikolla julkaisun jälkeen albumia myytiin noin puoli miljoonaa kappaletta. Yhteensä levyn maailmanlaajuinen myynti oli noin seitsemän miljoonaa kappaletta. Albumi myi platinaa Yhdysvalloissa.

Albumista tehtiin myös italian- ja portugalinkieliset versiot (Version en Italiano ja Canta em Portuguese), joissa suurin osa kappaleista oli kyseisille kielille käännettyinä.

## Kappaleet
#
#
#
#
#
#
#
#
#
#
Heitä ensimmäinen kivi

__NOTOC__
**Heitä ensimmäinen kivi** on suomalaisen Valvomo-yhtyeen ensimmäinen albumi. Se julkaistiin 16. elokuuta 2006. Parhaimmillaan se sijoittui Suomen virallisen albumilistalla sijalle kolme. Albumin toinen single "Mikä kesä?" soi runsaasti radiossa kesällä 2006 ja siitä muodostuikin vuoden 2006 kesähitti.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Setä – laulu
* Markiisi – basso
* TeiSka – kitara
* Ville – biitti

### Vierailevat muusikot
* Juha Kuoppala – piano, kosketinsoitin (kappaleet 2, 7 ja 10–12)
* Markus Lindén (1, 8–10 ja 12)

## Arvostelut
* Dome.fi: *suopea*
* Soundi: 

## Lähteet
Kirišin piiri

**Kirišin piiri** () eli Kirišin kunnallinen piiri on vuonna 1931 perustettu hallintopiiri Leningradin alueella, Venäjällä. Alue sijaitsee Olhavajoen keskivaiheilla ja sen pinta-ala on 304,5 neliökilometriä (3,6&nbsp;% Leningradin alueen pinta-alasta). Kirišin piirin etäisyys Pietariin on 115 kilometriä. Asukkaita on 66&nbsp;800, joista alueen hallinnollisessa keskuksessa, Kirišin kaupungissa, 55&nbsp;000 ja Budogoštšin kaupunkityyppisessä taajamassa 3&nbsp;500. Kylissä asuvia on 8&nbsp;000.

Alueella on öljynjalostus- (Kirishinefteorgsintez), kemian-, biokemian-, puunjalostus-, elintarviketeollisuutta. Olhavajoessa on sähkövoimalaitos nro. 19. Alueella on myös maanviljelyä ja karjataloutta.

## Kuntajako
### Kaupunkikunnat
* Kiriši
* Budogoštš
### Maalaiskunnat
* Glaževo
* Kusino
* Ptšovža
* Ptševa

## Lähteet
* КИРИШСКИЙ МУНИЦИПАЛЬНЫЙ РАЙОН. Leningradin alueen sivusto.
Irlantilaiset

**Irlantilaiset** voi tarkoittaa seuraavia asioita:

* Iiriläiset, kelttiläinen kansa
* Irlannin väestöä
Adam Hammill

**Adam Hammill** (s. 25. tammikuuta 1988) on englantilainen jalkapalloilija, joka on vuodesta 2020 lähtien edustanut Irlannin Valioliigassa pelaavaa Derry Cityä. Hän on pelipaikaltaan keskikenttäpelaaja, mutta pelaa välillä myös hyökkääjänä.

Hammill opiskeli Liverpoolin kuuluisassa nuorisoakademiassa, josta on valmistunut mm. Robbie Fowler, Michael Owen, Jamie Carragher ja Steven Gerrard. Hamill ei kuitenkaan ikinä pelannut Liverpoolin edustusjoukkueessa.

Hammill oli mukana voittamassa nuorten FA Cupia Liverpoolin nuorisojoukkueessa kaudella 2005–2006.

## Lähteet
Kadotettujen kuningatar (elokuva)

**Kadotettujen kuningatar** (*Queen of the Damned*) on vuonna 2002 ensi-iltansa saanut vampyyrielokuva. Elokuva pohjautuu Anne Ricen samannimiseen romaaniin. Elokuvan on ohjannut Michael Rymer. Elokuva sisältää Kornin sekä Disturbedin säveltämiä kappaleita.

## Juoni

Kadotettujen kuningatar kertoo vampyyri Lestatista, joka on uinunut viimeksi kuluneet 100 vuotta. Herättyään 2000-luvulle hän aloittaa uransa rockyhtyeen laulajana. Hänen laulunsa herättää henkiin kaikkien vampyyrien esiäidin, Akashan. Elokuva ei ole täysin Vampyyrikronikoiden mukainen.

## Näyttelijät

## Lähteet
Carl Carlson (kuvitteellinen henkilö)

**Carl Carlson** on kuvitteellinen henkilö yhdysvaltalaisessa animaatiosarjassa *[[Simpsonit]]*. Hahmon ääninäyttelijänä oli pitkään Hank Azaria. Carl on Homer Simpsonin ja Lenny Leonardin työtoveri Springfieldin ydinvoimalassa, yksi Moen baarin vakioasiakkaista ja Lennyn paras ystävä. Carl on afroamerikkalainen, jolla on maisterin tutkinto ydinfysiikassa. Carl nähdään käytännössä aina yhdessä Lennyn kanssa, kun taas Lenny saattaa esiintyä tarinoissa myös yksinään. Carlin ensiesiintyminen oli sarjan 1. tuotantokauden jaksossa ”Vakoilukamera”.

Alkaen 32. tuotantokauden alusta Carlin uudeksi ääninäyttelijäksi tuli Alex Désert, koska valkoihoisten näyttelijöiden ei enää haluttu ääninäyttelevän ei-valkoisia hahmoja *Simpsoneissa*.

Carl on tai on ollut naimisissa, sillä hän kertoi aikovansa antaa Super Bowl -sormuksen vaimolleen hääpäivälahjaksi. Carlin vaimo tai tyttöystävä nähtiin Homerin parisuhdekurssilla 5. tuotantokauden jaksossa ”Onnistuneen avioliiton salaisuudet”. 24. kauden jakson ”Vilpillinen viikinki” mukaan Carl kasvoi Islannissa. Carlin adobtiovanhemmat ovat kotoisin Islannista. Carl oli vähän aikaa Homerin esimiehenä 21. kauden jaksossa ”Liitto repeilee”.

Carl on yleensä joviaali, mutta turhautuu välillä Lennyn typeryydestä ja huomauttelee siitä töykeästi. Hän on toisaalta itsekin lähes yhtä hölmö kuin Lenny ja Homer. Varsinkin uudemmissa jaksoissa Lennyllä on palvova suhtautuminen Carliin, kun taas Carl suhtautuu heidän ystävyyteensä hieman arkisemmin. Joskus sarjassa on vihjailtu humoristisesti, että Lenny ja Carl olisivat homoseksuaaleja rakastavaisia, mutta tätä ei ole koskaan vahvistettu, ja lisäksi Carl on toisinaan kuvattu myös naistenmiehenä.

## Lähteet

## Aiheesta muualla
* Carl Carlsonin sivu - äänitettyjä sitaatteja
Prahan metro

**Prahan metro** () on Tšekin pääkaupungissa Prahassa toimiva metrojärjestelmä.

Prahan metro koostuu kolmesta linjasta. Niitä edustavat kartoissa ja merkeissä vihreä (linja A), keltainen (linja B) ja punainen (linja C) väri. Asemia on yhteensä 61, ja linjojen yhteenlaskettu pituus on 65,2 kilometriä. Lähitulevaisuudessa metroa on myös tarkoitus laajentaa uudella sinisellä D-linjalla.

Prahan metron rakennustyöt käynnistyivät 9. elokuuta 1967 ja linja C aloitti toimintansa 9. toukokuuta 1974. Loput linjat valmistuivat vuosina 1978 ja 1985. Metroa käyttää vuosittain yli 589 miljoonaa matkustajaa.

## Lähteet

## Aiheesta muualla
NES 2

**NES 2** (tunnetaan myös nimillä *NES-101* ja *NES Top Loader*) on uudelleensuunniteltu versio Nintendon alkuperäisestä Nintendo Entertainment System -pelikonsolista. NES 2 julkaistiin Yhdysvalloissa vuonna 1993 ja maksoi 49,99 Yhdysvaltain dollaria. Laite on ulkoisesti samankaltainen Japanissa samoihin aikoihin julkaistun **AV Family Computerin** kanssa mutta eroaa siitä teknisissä yksityiskohdissa.

## NES 2

NES 2:n laitteisto on pääasiassa sama kuin aikaisemmassa konsolissa. Ensimmäinen ja tärkein muutos aiempaan versioon nähden on kasettiluukun siirto laitteen päälle, sillä NES:ssä kasetin asettaminen laitteeseen on hankalaa. Toinen muutos on laitteen muotoilu; sekä ohjain että konsolin kotelo ovat saaneet uuden ulkoasun. Ohjaimet on tehty muistuttamaan Super Nintendo Entertainment Systemin ohjaimia, ollen kulmistaan pyöristettyjä ja käteen sopivampia. Myös Reset- ja Power-painikkeet on siirretty, ja ne sulautuvat nyt laitteen ulkoasuun.

NES 2 ei parannuksistaan huolimatta menestynyt kaupallisesti. Laitteen päällä oleva kasettiluukku ei toiminut hyvin NES-kasettien kanssa. Ne rupesivat usein tärisemään luukussa, mikä aiheutti grafiikkavirheitä tai jopa pelin kaatumisen. Grafiikat olivat hiukan tummemmat edeltävään malliin verrattuna. Heikkolaatuinen sisäinen RF-modulaattori sekä erillisten komposiittivideo- ja ääniliitäntöjen puute vaikuttivat pelien ilmiasun laadukkuuteen. NES 2 myös julkaistiin varsin myöhäisessä vaiheessa, sillä useat kuluttajat olivat jo siirtyneet pelikonsoleiden neljänteen, 16-bittiseen, sukupolveen.

## AV Family Computer

AV Family Computer on uudelleensuunniteltu versio Nintendon alkuperäisestä Family Computer -pelikonsolista. Laite julkaistiin Japanissa 1990-luvun alussa. Nintendo itse kutsui laitetta pelkästään Family Computeriksi edeltäjänsä mukaan, mutta käyttäjät nimesivät sen AV Famicomiksi tai "uudeksi Famicomiksi" erottaakseen sen alkuperäisestä.

AV Famicom suunniteltiin parantamaan kaksi vakavaa suunnitteluvirhettä, jotka ilmenivät Famicomissa. Famicomin taakse pysyvästi kiinnitetyt ohjaimet korvattiin jo NES:ssä käytössä olleilla irrotettavilla ohjaimilla. Nintendo kuitenkin poisti ohjaimista alkuperäisen Famicomin toisessa ohjaimessa "Start"- ja "Select"-painikkeiden kohdalla sijainneen mikrofonin. Mikrofoni oli alun perin lisätty toiseen ohjaimeen peleihin tehtävien lisäominaisuuksien vuoksi, mutta loppujen lopuksi mikrofonia käytettiin vain harvassa pelissä. 

Famicom myös käytti videoliitännöissä vain RF-modulaattoria. 1990-luvun alussa monissa japanilaisissa televisioissa oli komposiittivideosisääntulot. Tästä syystä Famicomin RF-modulaattori vaihdettiin komposiittivideo- ja ääniliitäntöihin. Tämä oli suurin ero NES 2:n ja AV Famicomin välillä, sillä NES 2:ssa oli vain RF-modulaattoriliitäntä, vaikkakin alkuperäisessä NES:ssä oli myös komposiittiulostulo.

## Aiheesta muualla
*Komposiittivideo- ja ääniulostulojen lisääminen NES 2:een
Lee Peltier

**Lee Peltier** (s. 11. joulukuuta 1986 Liverpool) on englantilainen jalkapalloilija, joka edustaa Englannin ykkösliigassa pelaavaa Huddersfield Townia. Peltier pelaa sekä puolustajan että keskikenttäpelaajan paikalla.

Peltier pelasi Liverpoolin organisaatiossa vuosina 2004–2008. Hän teki debyyttinsä edustusjoukkueessa Mestarien liigan ottelussa Maccabi Haifaa vastaan vuonna 2006. Vuonna 2007 hän oli lainalla Hull Cityssä ja Yeovil Townissa. Vuonna 2008 hän siirtyi Yeovil Townin joukkueeseen ja seuraavana vuonna Huddersfield Towniin.
Kirovsk

**Kirovsk** on seuraavien kaupunkien nimi:

* Kirovsk eli Korotka, kaupunki Venäjällä Leningradin alueella
* Kirovsk, kaupunki Venäjällä Murmanskin  alueella
* Kirovsk, kaupunki Ukrainassa  Luhanskin alueella.
Maria Lundqvist

**Maria Lundqvist** (s. 14. lokakuuta 1963) on ruotsalainen näyttelijä. Lundqvist on kotoisin Hälsöstä, Göteborgin läheltä. 

Lundqvist kouluttautui Göteborgin teatterikoulussa ja on ollut sen jälkeen kiinnitettynä Göteborgin kaupunginteatterissa, Backateaternissa ja Folkteaternissa. Hän tuli tunnetuksi varsinkin lasten keskuudessa roolistaan poliisikonstaapelina ruotsalaisessa joulukalenterissa vuonna 1994.

Hänen roolihahmonsa Sally oli suuri menestys samannimisessä televisiosarjassa vuonna 1998. Lundqvist on ollut mukana musikaaleissa ja muutamassa elokuvassa. Vuonna 2006 hänet palkittiin Signen roolista elokuvassa ''Äideistä parhain'' parhaan naispääosan esittäjänä sekä Ruotsin elokuvainstituutin Guldbagge- että suomalaisten Jussi-palkinnolla.

## Elokuvia ja TV-sarjoja

*2024 - Agata Christien Hjerson
*2007 - Uusi ihminen
*2006 - Heartbreak Hotel 
*2005 - Äideistä parhain 
*2004 - Kniven i hjärtat 
*2004 - Kvinnor emellan
*2003 - Paratiisi 
*2001 - Uutispommi 
*2001 - Perhesalaisuuksia 
*2000 – Före stormen 
*1999 - Sjön 
*1998 - Sally
*1997 - Svensson Svensson - elokuva

## Lähteet
Jorge Martínez

**Jorge Martínez Salvadores, "Aspar"** (s. 29. elokuuta 1962 Alzira, Espanja) on espanjalainen entinen ratamoottoripyöräilijä. Hän voitti uransa aikana kaikkiaan neljä maailmanmestaruutta ja 37 osakilpailua kaikki luokat mukaan lukien. Maailmanmestaruuksistaan kolme ja osakilpailuvoitoistaan 22 hän voitti 80-kuutioisissa ja loput 125-kuutioisissa. Hänen 80 ksm:n saavutuksensa ovat myös luokan ennätykset. Martínez on historian viimeinen kuljettaja, joka on pystynyt voittamaan kaksi ratamoottoripyöräilyn maailmanmestaruutta samana vuonna. Hän teki sen 1988, jolloin hän voitti kolmannen kerran 80-kuutioisten ja ainoan kerran 125-kuutioisten maailmanmestaruuden.

Nykyisin Martínez pyörittää 125-kuutioisissa ja 250-kuutioisissa olevaa itse perustamaansa Master Aspar -tallia, jossa se ajaa Aprilian tehdaspyörillä.

## Saavutukset

* Maailmanmestaruus 80 ksm:n luokassa 1986, 1987, 1988 
* Maailmanmestaruus 125 ksm:n luokassa 1988 

## Lähteet

## Aiheesta muualla
*Martínezin tiedot MotoGP:n virallisilla sivuilla
Stephen Darby

**Stephen Mark Darby** (s. 6. lokakuuta 1988 Liverpool) on englantilainen jalkapalloilija, joka edustaa Englannin kakkosliigassa pelaavaa Bradford Cityä. Hän on pelipaikaltaan puolustaja.

Darby on valmistunut Liverpoolin nuorisoakatemiasta ja oli myös nuorisojoukkueen kapteeni, kun Liverpool voitti nuorten FA Cupin vuonna 2006. Hän pelasi vuosien 2006–2012 aikana Liverpoolissa vain yhden Valioliiga-ottelun, mutta kävi lainalla Swindon Townissa, Notts Countyssa ja Rochdalessa. Kaudeksi 2012–2013 Darby siirtyi Bradford Cityyn.

## Lähteet
*
Craig Lindfield

**Craig Lindfield** (s. 7. syyskuuta 1988 Wirral, Englanti) on englantilainen jalkapalloilija, joka siirtyi toukokuussa 2013 Conference Premier -sarjan Chesteriin. Hän pelaa hyökkääjänä

Lindfield oli joukkueensa parhaimmistoa, kun Liverpoolin nuorisojoukkue voitti nuorten FA Cupin vuonna 2006. Lindfield teki turnauksessa seitsemän maalia. Kesällä 2006 Lindfield valmistui Liverpoolin nuorisoakademiasta. 22. heinäkuuta 2006 Lindfield teki debyyttinsä Liverpoolin edustusjoukkueessa harjoitusottelussa Crewe Alexandraa vastaan. Ottelussa Craig teki joukkueen 1–0 voittomaalin.

Lindfield ei pystynyt murtautumaan Liverpoolin kokoonpanoon ja pelasi lainalla Notts Countyssa, Chester Cityssä, AFC Bournemouthissa ja Accrington Stanleyssa. Hän siirtyi joulukuussa 2009 Macclesfield Towniin ja heinäkuussa 2010 Accrington Stanleyyn, josta hän vaihtoi toukokuussa 2013 Chesteriin.

## Lähteet
Sinfonia nro 8 (Schubert)

Franz Schubertin **kahdeksatta [[sinfonia]]a** h-molli (D. 759) nimitetään *Keskeneräiseksi* (). Schubert aloitti teoksen säveltämisen vuonna 1822 mutta sävelsi vain kaksi ensimmäistä osaa valmiiksi. Sinfonian scherzo on olemassa lähes valmiina pianopartituurina mutta vain kaksi sivua orkestroituna. 

Säveltäjä Dvorak piti teosta, samoin kuin Schubertin yhdeksättä, Beethovenin veroisena sinfoniana. Kapellimestari Hannu Lintu on sanonut Schubertin kahdeksannen olevan "valtava esikuva romanttiselle sinfonialle". 

Sinfonian käsikirjoitus joutui Schubertin läheisen ystävän, Grazissa asuneen Anselm Hüttenbrennerin haltuun ja unohtui tämän arkistoon vuosikausiksi. Vuonna 1860, yli 30 vuotta Schubertin kuoleman jälkeen, Josef Hüttenbrenner kirjoitti Wienin musiikinystävien seuran konserttien johtajalle Johann Herbeckille, että hänen veljensä kokoelmissa on muuan sinfonia, ja ehdotti sitä esitettäväksi. Teoksen kantaesitys oli Wienissä Herbeckin johdolla vasta vuonna 1865. Siitä lähtien *Keskeneräinen sinfonia* on ollut yksi Schubertin suosituimmista sävellyksistä.

Schubertilla on myös muita keskeneräisiä sinfonioita (7., 10. sinfoniat). Joissakin lähteissä h-molli-sinfoniasta käytetään numeroa 7.

Vuonna 1928, jolloin tuli kuluneeksi sata vuotta Franz Schubertin kuolemasta, yhdysvaltalainen levy-yhtiö Columbia Records ilmoitti järjestävänsä sävellyskilpailun kahden mahdollisimman sopivan lisäosan saamiseksi *Keskeneräiseen sinfoniaan*. Tästä puhkesi vastalauseiden myrsky kautta musiikkimaailman, ja monet johtavat musiikkimiehet katsoivat, että kyseessä oli suorastaan pyhäinhäväistys. Columbia-yhtiö päätti muuttaa kilpailun sääntöjä siten, että kilpailevien teosten tuli olla sävellettyjä Schubertin henkeen ja edesmenneen mestarin muistoa kunnioittaen. Palkinnon voitti ruotsalainen Kurt Atterberg kuudennella sinfoniallaan.

## Teoksen osat
#Allegro moderato
#Andante con moto

## Lähteet

## Aiheesta muualla
* Allmusic.com: Symphony No. 8 in B minor ("Unfinished"), D. 759 
* IMSLP: Symphony No.8, D.759 (Schubert, Franz) (nuotteja)
ASEM

**ASEM** (**Asia–Europe Meeting**) on joka toinen vuosi järjestettävä Aasian ja Euroopan päämiesten välinen huippukokous. ASEM:ssa on edustettuna 30 Euroopan unionin maata, 19 Aasian maata ja kaksi maata Oseaniasta. Myös Euroopan unioni (EU) ja Kaakkois-Aasian maiden yhteistyöjärjestö (ASEAN) ovat edustettuina ASEM:ssa.

ASEM:n pääkomponentit, eli kolme pilaria ovat:

* poliittinen dialogi
* turvallisuus ja talous
* koulutus ja kulttuuri

## Jäsenet

ASEM:n muodostavat 53 osakasta eli 51 maata sekä edustus Euroopan unionista (EU:sta) ja Kaakkois-Aasian maiden yhteistyöjärjestöstä (ASEAN:sta). Jäsenmaat ovat (sulkeissa liittymisvuosi):

* Alankomaat (1996)
* Australia (2010)
* Bangladesh (2012)
* Belgia (1996)
* Brunei (1996)
* Bulgaria (2008)
* Espanja (1996)
* Filippiinit (1996)
* Indonesia (1996)
* Intia (2008)
* Irlanti (1996)
* Italia (1996)
* Itävalta (1996)
* Japani (1996)
* Kambodža (2004)
* Kazakstan (2014)
* Kiina (1996)
* Korean tasavalta (1996)
* Kreikka (1996)
* Kroatia (2014)
* Kypros (2004)
* Laos (2004)
* Latvia (2004)
* Liettua (2004)
* Luxemburg (1996)

* Malesia (1996)
* Malta (2004)
* Mongolia (2008)
* Myanmar (2004)
* Norja (2012)
* Pakistan (2008)
* Portugali (1996)
* Puola (2004)
* Ranska (1996)
* Romania (2008)
* Ruotsi (1996)
* Saksa (1996)
* Singapore (1996)
* Slovakia (2004)
* Slovenia (2004)
* Suomi (1996)
* Sveitsi (2012)
* Tanska (1996)
* Thaimaa (1996)
* Tšekki (2004)
* Unkari (2004)
* Uusi-Seelanti (2010)
* Venäjä (2010)
* Vietnam (1996)
* Viro (2004) ja Yhdistynyt kuningaskunta (1996)

EU liittyi jäseneksi vuonna 1996 ja ASEAN 2008.

## Kokoukset
*ASEM 1: 1.–2. maaliskuuta 1996,  Bangkok, Thaimaa
*ASEM 2: 3.–4. huhtikuuta 1998,  Lontoo, Yhdistynyt kuningaskunta
*ASEM 3: 20.–21. lokakuuta 2000,  Soul, Korean tasavalta
*ASEM 4: 23. syyskuuta 2002,  Kööpenhamina, Tanska
*ASEM 5: 7.–9. lokakuuta 2004,  Hanoi, Vietnam
*ASEM 6: 10.–11. syyskuuta 2006,  Helsinki, Suomi
*ASEM 7: 24.–25. lokakuuta 2008,  Peking, Kiina
*ASEM 8: 4.–5. lokakuuta 2010,  Bryssel, Belgia
*ASEM 9: 5.–6. marraskuuta 2012,  Vientiane, Laos
*ASEM 10: 16.–17. lokakuuta 2014,   Milano, Italia

* ASEM 11: 15.–16. heinäkuuta 2016,  Ulan Bator, Mongolia 
* ASEM 12: 18.–19. lokakuuta 2018,  Bryssel, Belgia, Euroopan unionin isännöimänä
* ASEM 13: marraskuu 2021,  Phnom Penh, Kambodža
*
*

## Katso myös
* Smash ASEM, Helsingin ASEM-kokouksen vastainen mielenosoitus.

## Lähteet

## Aiheesta muualla

* ASEM Info Board
* Asem-huippukokous 2006 valtioneuvoston sivuilla

### Aiempien ASEM-kokousten kotisivut
* ASEM 1 
* ASEM 2
* ASEM 3
* ASEM 4
* ASEM 5
* ASEM 6 
* ASEM 7
Kolossi

**Kolossi** voi viitata esimerkiksi seuraaviin:

* Kolossi, Marvelin sarjakuvahahmo
* jättiläispatsas, esimerkiksi:
** Rhodoksen kolossi
** Naksoslaisten kolossi
** Neron kolossi
** Memnonin kolossit

## Katso myös
* Koloss, ruotsalainen metalliyhtye
* Colossus
Stanisław Moniuszko

**Stanisław Moniuszko** (5. toukokuuta 1819 Ubiel, Minskin kuvernementti – 4. kesäkuuta 1872 Varsova, Puola) oli puolalainen säveltäjä, jonka merkittävää tuotantoa ovat erityisesti oopperat.

## Elämä
Moniuszko syntyi Ubielissa lähellä Minskiä. Hän kiinnostui musiikista varhain ja aloitti vuonna 1837 Berliinissä sävellys- ja kuoronjohto-opinnot Karl Rungenhagenin johdolla. Berliinistä palattuaan hän sai urkurinviran Vilnassa.

Moniuszko teki elämänsä aikana useita matkoja Pietariin. Hän antoi myös opetusta César Cuille. Moniuszko kuoli Varsovassa, ja hänet haudattiin Powązkin hautausmaalle. 

## Tuotanto
Moniuszkon tuotantoon kuuluu sadoittain Puolan laulukirjallisuuden parhaimmistoon kuuluvia lauluja, ensimmäiset kirjailija Adam Mickiewiczin runoihin. Moniuszkon tunnetuimpia lauluja on Prząśniczka, suomeksi 'Kehrääjä'. Lisäksi hänen tuotantoonsa kuuluu muun muassa balettimusiikkia, pianokappaleita 
 ja puolankielisiä oopperoita, kuten *Straszny dwór* (Kummituskartano/Henkien talo, 1864) ja *[[Halka]]* (1847). 

Kaksi jousikvartettoaan hän sävelsi opiskeluaikana (1837—1839, painettu 1909), ja ne ovat siten vielä tyylillisesti kehittymättömiä. Ensimmäisen kvarteton kolmas osa perustuu valssin ja masurkan yhdistelmään, ja sen finaalissa, "Un ballo campeste" ('Maalaistanssi'), hän on käyttänyt puolalaista hayduk-tanssia.

## Lähteet

## Aiheesta muualla
Desembarco del Granman kansallispuisto

**Desembarco del Granman kansallispuisto** on kansallispuisto Kuuban kaakkoisosassa. Vuonna 1986 perustettu suojelualue valittiin UNESCOn maailmanperintöluetteloon vuonna 1999. Kansallispuiston pinta-ala on 32&nbsp;576 hehtaaria, josta 26&nbsp;180 hehtaaria on maata ja loput merialuetta.

Kansallispuiston nimi "Desembarco del Granma" (*Granman maihin laskeminen*) tulee siitä, että Fidel Castron kapinallisten alus *[[Granma]]* laskeutui maahan tällä seudulla.

Kansallispuisto sijaitsee Sierra Maestra -vuoriston länsiosassa ja koostuu merellisistä terasseista, jotka kohoavat maalla aina 360 metrin korkeuteen.

## Luonto
Desembarco del Granman kasvistoon kuuluu yhteensä 512 lajia, joista noin 60% on kotoperäisiä.

Alueen eläinlajeista peräti 90,9% matelijoista ja 85,7% sammakkoeläimistä on endeemisiä. Puistossa asuu myös monia uhanalaisia eläinlajeja, kuten manaatti ja kuubanviiriäiskyyhky.

Kansallispuiston vesissä on hyvin säilyneitä koralliriuttoja. Näissä kirkkaissa vesissä voi tavata valekarettikilpikonnia, liemikilpikonnia, karettikilpikonnia. Alueella on myös jättiläiskotiloyhdyskuntia.

## Lähteet
*
*

## Aiheesta muualla

*Desembarco del Granman kansallispuisto UNESCOn sivuilla
Wilhelm Kienzl

**Wilhelm Kienzl** (17. tammikuuta 1857 – 19. lokakuuta 1941) oli itävaltalainen säveltäjä, pianisti ja kapellimestari. 

Wilhelm Kienzl syntyi Waizenkirchenissä Ylä-Itävallassa ja muutti vuonna 1860 perheineen Graziin. Hän opiskeli musiikkia Grazissa, Prahassa, Leipzigissa, Wienissä sekä Weimarissa Franz Lisztin johdolla. 1870-luvulta lähtien Kienzl kierteli pianistina ja kapellimestarina ympäri Eurooppaa. Vuonna 1917 hän muutti Wieniin.

Kienzlin ensimmäinen vaimo oli Lili Hoke, joka kuoli Wienissä vuonna 1919. Vuonna 1921 Kienzl meni uusiin naimisiin Henny Bauerin kanssa, joka sanoitti säveltäjän kolme viimeistä oopperaa. 

Wilhelm Kienzlin tuotantoon kuuluu muiden muassa oopperoita, kamarimusiikkia, pianokappaleita ja vokaalimusiikkia. 

## Lähteet
Si tú te vas

**Si tú te vas** on espanjalaislaulaja Enrique Iglesiasin ensimmäiseltä, hänen omaa nimeään kantaneelta albumilta, julkaistu single. Kyseessä on Iglesiaksen ensimmäinen singlejulkaisu.

Single sisälsi alkuperäisen version lisäksi italiankielisen version kappaleesta.

## Kappaleet
# Si tú te vas
# Se te ne vai